Beovizija 2009.

**Beovizija 2009.** je bila sedma po redu Beovizija, takmičarski festival zabavne muzike i izbor za pesmu koja će predstavljati Srbiju na Pesmi Evrovizije 2009. u Moskvi. Pobedili su Marko Kon i Milan Nikolić sa pesmom *Cipela*.

Beovizija je održana tokom dve večeri u beogradskom Sava centru. Prvo veče, 7. marta, bilo je polufinalno, na kojem je nastupilo 20 pesama. Pravilnik je predviđao da se deset najboljih plasira u finale, 8. marta, na kojem se bira i pobednik, glasovima žirija (50%) i gledalaca putem teleglasanja (50%). Zbog greške koju je napravio RTS, Ana Nikolić i Ivana Selakov nisu se plasirale u finale. Greška je kasnije ispravljena i njih dve su pozvane da uzmu učešća u finalu; Nikolićeva je odbila, tako da je u finalu izvedeno 11 pesama.

Beovizija 2009. je prva Beovizija posle 2004. na kojoj nije pobedio favorit publike. Drugoplasirana pesma *Blagoslov za kraj* dobila je u finalu više SMS glasova od svih ostalih pesama zajedno, i više SMS glasova od ukupnog broja glasova publike u svakom od dva izdanja Beovizije od uvođenja sadašnjeg formata glasanja.

## Pred takmičenje
Radio-televizija Srbije je konkurs za kompozicije koje će biti izvedene na Beoviziji 2009. raspisala kasnije nego ranijih godina, 24. decembra 2008. Rok za prijavu pesama bio je 30 dana. 20 pesama koje će biti izvedene na festivalu izabrala je Selekciona komisija RTS od 90 pesama pristiglih na konkurs.

Prvi put od kada se održava Beovizija, pobednička kompozicija biće nagrađena i novčano, tako što će autori muzike, teksta i aranžmana podeliti (u tri jednaka dela) nagradu od 3000 evra u dinarskoj protivvrednosti, dok će izvođaču pripasti 2000 evra u dinarskoj protivvrednosti.

Nekoliko učesnika prvog izdanja rijaliti šou programa Operacija trijumf, koje je održano tokom jeseni i zime 2008/09. kao zajedničko izdanje za pet zemalja nekadašnje SFRJ, će učestvovati u nacionalnim izborima za predstavnike na Pesmi Evrovizije 2009, uključujući i Beoviziju.

Organizatori Beovizije najavljivali su prvobitno kao najverovatniju promenu formata Beovizije po ugledu na hrvatski izbor, „Doru“. RTS bi objavljivao javni konkurs, sa kojeg bi bilo odabrano 20 pesama koje bi bile izvođene u dve polufinalne večeri, na kojima bi se 14 pesama kvalifikovalo za finalno veče. Njima bi se pridruživalo 10 pesama koje bi istaknuti kompozitori pisali po pozivu organizatora. Međutim, na kraju je odlučeno da se format ne menja, sa izuzetkom uvođenja novčanih nagrada.

Prvobitno je bilo objavljeno da će pesmu „Bili smo najlepši“ pevati Nataša Bekvalac. Bekvalac je odustala od nastupa, navodeći kao razlog privatne obaveze i zakazane nastupe, a ovu pesmu izvodi Ana Nikolić. Sandra Šuša, urednica zabavnog programa RTS zadužena za Beoviziju, objasnila je da su ovakve izmene potpuno dozvoljene pošto je Beovizija festival kompozicija a ne izvođača.

Beogradska žuta štampa je spekulisala da je autor pesme „Blagoslov za kraj“, koju izvodi „OT bend“, hrvatski kompozitor Tonči Huljić (jedan od troje članova žirija u „Operaciji trijumf“ i tvorac ideje o „OT bendu“), spekulišući da se Huljić radije nije potpisao „možda u strahu od srpske ili hrvatske javnosti“ i navodeći da je potpisani autor E. Oven nepoznat, da pravila propisuju da autor mora biti potpisan punim imenom i prezimenom, i da je aranžer pesme, Eduard Botrić iz Splita, dugogodišnji Huljićev saradnik. Organizatori Beovizije su za identitet E. Ovena novinare uputili na kuću „Emoušn“. Prema ranijim navodima srpskih medija, Huljić je odabrao pesmu od pristiglih iz kuće „Univerzal“. Huljić je odbacio navode da je autor pesme kao „gluposti“ i objasnio da je sastavu samo pomogao da odaberu kompoziciju i snime je.

Redosled nastupanja određen je žrebom u emisiji „Beogradska hronika“ na Prvom programu RTS 25. februara 2009, koji je vodila Jelena Tomašević, pobednica Beovizije 2008. i predstavnica Srbije na Pesmi Evrovizije 2008.

Kao i prethodnih godina, organizator Beovizije 2009. je Radio-televizija Srbije, dok je izvršni producent Megaton produkcija. Obe večeri se prenose u direktnom prenosu na Prvom programu RTS i na Satelitskom programu RTS, kao i putem videotoka satelitskog kanala preko Interneta.

Generalni sponzor Beovizije 2009. je Telenor. Drugi sponzori su kompanije „Bor promet“ Ivanjica, sendvič paneli „Deviks“, „Takovo osiguranje“, nameštaj „Atlas“ i „Mahagoni deko“.

## Pesme učesnice

Izabrane su i četiri rezervne pesme:
* *Vrela Noć*, Miloš Žikić (M.Reks, Č. Volf—S. Mitrović, J. Radomir—J. Radomir, R. Reks)
* *Jednom za kraj*, Đorđe Ranitović (S. Simić Kamba—A. Šola—A. Aleksov)
* *Moja noć*, Mika K (Đ. Miljenović)
* *Vidi mala*, Voja Nedeljković i Koktel bend (B. Jeremić—V. Mihajlovska, Z. Zlatanović—B. Jeremić)

## Večeri

Program Beovizije 2009. vodi Jovana Janković, koja je bila i jedan od voditelja programa Pesme Evrovizije 2008. u Beogradskoj areni. Osim Janković, u programu učestvuje i par glumaca Jugoslovenskog dramskog pozorišta iz Beograda, Milena Vasić i Srđan Timarov, koji izvode skečeve iz 12 popularnih srpskih televizijskih serija i 15 mini-mjuzikala. Pokrivene serije biće iz raznih perioda, počev od „Grlom u jagode“ i „Otpisani“, „Balkan ekspres“, „Zaboravljeni“ do skorijih poput „Selo gori, a baba se češlja“, „Ranjeni orao“, „Bela lađa“, „Moj rođak sa sela“, i drugih.

Prema RTS-u, scena je insipirisana slikarstvom, preciznije umetničkim pravcem kubizma. Svaki nastup prati drugačija grafika bine, već prema tekstu, ritmu i ambijentu. U sali za publiku je instaliran i tiker na kojem se pojavljivalo ime izvođača.

U revijalnom delu polufinalne večeri nastupili su, kako je tradiconalno, već izabrani predstavnici nekadašnjih republika SFRJ (Bosne i Hercegovine, Makedonije, Slovenije, Hrvatske i Crne Gore). Za revijalni deo finalne večeri najavljena je svetska premijera pesme -{*Time to Pray*}-, koju će izvesti Jelena Tomašević iz Srbije, Boaz iz Izraela i Sirušo iz Jermenije, svi učesnici Pesme Evrovizije 2008, koji su se nakon takmičenja dogovorili da snime pesmu sa porukom mira. Tekst za pesmu je napisao predsednik Izraela Šimon Peres, a muziku Boaz i Tomer Biran (autor muzike za serije „Seks i grad“ i „Sopranovi“). Dodeljuju se i godišnje nagrade Festivala za proteklu godinu.

Prema anketi posetilaca mrežnog mesta novina „Blic“ pred polufinalno veče, favoriti za pobedu bili su OT bend, koje su pratili Oskar i Bjutii kvins, i Ana Nikolić.

Glasanje publike se vrši isključivo SMS porukama sa svih mreža, koje koštaju 30 dinara+PDV, pri čemu je dozvoljen samo jedan glas po telefonskom broju. Za glasanje publike u polufinalu ostavljeno je 10 minuta, i najveći deo tog vremena trajalo je podsećanje na nastupe.

## Rezultati


Poređenje prvobitno korišćenih i konačnih rezultata glasanja u polufinalu Beovizije 2009.




&nbsp;



Izbor pesme *Cipela* bio je veliko iznenađenje za obožavatelje Pesme Evrovizije, i u prvim reakcijama nije preovlađivao entuzijazam. U glasanju članova OGAE Srbija, pesma *Cipela* završila je na 16. mestu od ukupno 20 kompozicija. U izjašnjavanju posetilaca vodećeg nezavisnog evrovizijskog portala -{esctoday.com}- neposredno nakon Beovizije, 42% posetilaca je pobedničku pesmu ocenilo sa „mrzim je“, a još 24% sa „ne sviđa mi se“, rezultat koji ju je stavio na 37. mesto od do tada odabranih 40 pesama. OGAE Srbija je na svom mrežnom mestu 9. marta objavila i oštro kritičko pismo pod naslovom* 'De se dede druga cipela?*, u kojem je ocenjeno da „bi sve bilo lepo da se nije birao predstavnik države Srbije na Pesmi Evrovizije“, istaknuto kako su glasovi žirija u polufinalu i finalu „skoro dijametralno suprotni“ i postavljeno pitanje članovima žirija: „ako vam se toliko dopala pesma 'Cipela', zašto je ne uvrstite u svoj repertoar?“

## Nagrade

## Organizacija

## Napomene

## Vanjske veze
* Zvanični sajt
** Kratke biografije učesnika i isečci pesama, na zvaničnom sajtu
** Video spotovi učesnika , na zvaničnom sajtu